Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
30. 10. 2002
K materiálu č. 7860/2002
K bodu č. 47	
     

S T A N O V I S K O

k návrhu zákona o platových pomeroch prokurátorov v roku 2003 a o dočasnom obmedzení účinnosti niektorých ustanovení zákona č. 154/2001 Z. z. o prokurátoroch a právnych čakateľoch prokuratúry    

I.
Návrh zákona o platových pomeroch prokurátorov v roku 2003 a o dočasnom obmedzení účinnosti niektorých ustanovení zákona č. 154/2001 Z. z. o prokurátoroch a právnych čakateľoch prokuratúry predkladá na rokovanie vlády SR generálny prokurátor SR na základe uznesenia vlády SR č. 1144 z 23. októbra 2002 k zmenám legislatívnych noriem podmieňujúcich návrh štátneho rozpočtu na rok 2003.
II.
Účelom predkladaného návrhu zákona je ustanoviť platové pomery prokurátorov v roku 2003 dočasne obmedziť účinnosť niektorých ustanovení zákona č. 154/2001 Z. z. o prokurátoroch a právnych čakateľoch prokuratúry.
III.
Problematika návrhu zákona patrí medzi prioritné oblasti aproximácie práva podľa čl. 70 Európskej dohody o pridružení, medzi priority aproximácie odporúčané v Príprave asociovaných krajín strednej a východnej Európy na integráciu do vnútorného trhu Európskej únie  (Biela kniha – 4. kapitola – sociálne záležitosti, I. časť rovnosť príležitostí pre mužov a ženy.
IV.
Problematika návrhu je upravená v primárnom práve ES v čl. 141 Zmluvy o založení Európskeho spoločenstva v amsterdamskom znení (zásada rovnakého odmeňovania pre mužov a ženy), problematika okrajovo zaoberá viacero právnych noriem v oblasti sociálneho zabezpečenia, ako napr. smernica Rady č. 75/117/EHS o aproximácii práva v oblasti aplikácii princípu rovnosti v odmeňovaní mužov a žien alebo smernica Rady č. 76/207/EHS o realizácii zásady rovnakého zaobchádzania mužov a žien, pokiaľ ide o prístup k zamestnaniu, odbornú prípravu, služobné povýšenie a pracovné podmienky, tieto dokumenty odporúčame doplniť v doložke zlučiteľnosti.
Predložený návrh je v súlade s uvedenou zásadou rovnakej odmeny, vychádzajúcou z        čl. 141 Zmluvy o založení Európskeho spoločenstva.
V.
Sekcia Inštitút pre aproximáciu práva neuplatňuje pripomienky k predloženému návrhu.

Bratislava	29.10.2002	
Vypracoval:	P. Roháľ
	
Tel.:	57295614

JUDr. Mária Krošlákovágenerálna riaditeľka